***ΑΝΑΚΟΙΝΟΠΟΙΗΣΗ ΣΤΟ ΟΡΘΟ***

***Τι πρέπει να γνωρίζουν οι νεοδιόριστοι για ανάληψη υπηρεσίας***

***ΠΡΟΣΟΧΗ!!!***

1.Θα ακολουθήσει νεότερο δελτίο τύπου, με το οποίο θα ενημερωθούν οι διοριζόμενοι για τις ημερομηνίες κατά τις οποίες οφείλουν να παρουσιαστούν για ορκωμοσία και ανάληψη υπηρεσίας.

2.Οι νεοδιοριζόμενοι εκπαιδευτικοί θα τοποθετηθούν στις θέσεις τους μέσα στον Αύγουστο.

3.Συγκεκριμένα   **αμέσως μετά την ανακοίνωση των ονομάτων τους**  υποβάλουν δήλωση  στις Διευθύνσεις Εκπαίδευσης  των εκπαιδευτικών **περί αποδοχής ή μη αποδοχής διορισμού τους.**

**ΠΡΟΣΟΧΗ**

 **ΣΥΜΦΩΝΑ ΜΕ ΝΕΩΤΕΡΕΣ ΟΔΗΓΙΕΣ ΤΟΥ ΥΠΑΙΘ ΔΕΝ ΕΙΝΑΙ ΥΠΟΧΡΕΩΤΙΚΗ Η ΥΠΟΒΟΛΗ ΤΗΣ ΠΑΡΑΠΑΝΩ ΥΠΕΥΘΥΝΗΣ ΔΗΛΩΣΗΣ.**

4.Παράλληλα θα γίνει  καταγραφή τους στο Μητρώο Ανθρωπίνου Δυναμικού της Διεύθυνσης Δευτεροβάθμιας Εκπαίδευσης.

5.Οι [**νεοδιοριζόμενοι**](https://www.alfavita.gr/ekpaideysi/387323_diorismoi-ekpaideytikon-aitiseis-ekpaideytikon-gia-diorismo-apo-simera-deytera-25) **τοποθετούνται προσωρινά** σε ανακοινωθέντα **λειτουργικά κενά** σχολικών μονάδων της Περιοχής Μετάθεσης της Διεύθυνσης Εκπαίδευσης όπου έχουν διοριστεί, **μετά τη διευθέτηση** του υποχρεωτικού διδακτικού ωραρίου των [**μονίμων εκπαιδευτικών**](https://www.alfavita.gr/ekpaideysi/387328_diorismos-ekpaideytikon-2022-egheiridio-aitisis-sto-opsyd-bima-bima) που ανήκουν οργανικά στην ίδια με αυτούς Περιοχή Μετάθεσης της ίδιας Διεύθυνσης Εκπαίδευσης**, πλην** των εκπαιδευτικών που **αιτούνται απόσπαση** είτε εντός του ιδίου ΠΥΣΔΕ είτε της τοποθέτησης των εκπαιδευτικών που έχουν αποσπαστεί από άλλο ΠΥΣΔΕ.

6.***Προσκομίζουν:***

α. Όλες τις προϋπηρεσίες, ακόμα και αυτές που ***ΑΠΑΙΤΟΎΝΤΑΙ*** μόνο για μισθολογική αναγνώριση.

β. Ταυτότητα

γ. Πιστοποιητικό στρατού (για τους άρρενες)

δ. ΙΒΑΝ που το πρώτο όνομα θα αντιστοιχεί στο νεοδιοριζόμενο

ε. Β**εβαιώσεις ψυχιάτρου και παθολόγου** αφού παραλάβετε από την Δ/νση αντίστοιχα **παραπεμπτικά (αναρτώνται χωριστά).**

**Ο νόμος αναφέρει τα παρακάτω:**

**- Γνωμάτευση παθολόγου ή γενικού ιατρού, είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα και**

**- Γνωμάτευση ψυχιάτρου, είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα αντίστοιχα.**

**στ.** Χαρτί εντοπιότητας ,

Το χαρτί εντοπιότητας λαμβάνουν οι εκπαιδευτικοί όπως ειδικότερα ορίζεται στην παράγραφο 9 του άρθρου 16 του Π.Δ. 50/96, *«..εφόσον είναι δημότες Δήμου της περιοχής αυτής από διετίας… Η εντοπιότητα αποδεικνύεται από βεβαίωση του οικείου Δημάρχου από την οποία να προκύπτει ότι ο εκπαιδευτικός είναι δημότης του Δήμου από διετίας…».*

βγαίνει ή από το ermis.gov ή από το MyKEPlive.

ζ. Χαρτί συνυπηρέτησης , αν προσλήφθηκε ο/η εκπαιδευτικός στο ίδιο μέρος που εργάζεται ο/η σύζυγο

η. Πτυχίο

θ. Μεταπτυχιακό με αναγνώριση ΔΟΑΤΑΠ αν απαιτείται

ι. Διδακτορικό

κ. Αποδεικτικό ΑΦΜ,ΑΜΑ και ΑΜΚΑ

λ. Πιστοποιητικό οικογενειακής κατάστασης

μ. Αποδεικτικό αν ανήκει σε "ειδική κατηγορία"

**ν. Με τη βοήθεια εκκαθαριστικού και του Ε9** θα συμπληρωθεί η κατάσταση σύμφωνα με τις οδηγίες του προσωπικού.

***Παρατηρήσεις:***

**1.Όλα σχεδόν τα έγγραφα μπορούν να εκδοθούν και ηλεκτρονικά**

**2. Όλα τα Δημόσια έγγραφα παραδίδονται σε απλή φωτοτυπία , δεν χρειάζονται επικύρωση εκτός από τις γνωματεύσεις των γιατρών που πρέπει να είναι πρωτότυπες.**

3.Έγγραφα με ψηφιακή υπογραφή μπορούν να διακινηθούν μόνο ηλεκτρονικά ώστε να μπορεί να επαληθευτεί η γνησιότητα τους.

4. Όμως δύναστε να τα καταθέσετε αν θέλετε και να τα στείλετε και ηλεκτρονικά ενώ έγραφα με αναγνωριστικό ελέγχου μπορούν να παραδοθούν χωρίς πρόβλημα και έντυπα.

 **Προσοχή!!! Η κατάθεση των απαιτούμενων δικαιολογητικών μπορεί να γίνει είτε στο Πρωτόκολλο της Διεύθυνσης είτε ηλεκτρονικά στο mail της ΔΔΕ Α΄ Αθήνας mail@dide-a-ath.att.sch.gr από την ημέρα δημοσίευσης των ονομάτων σε ΦΕΚ μέχρι 19 Αυγούστου 2022.**

*Τα παραπεμπτικά για τους ιατρούς μπορείτε να τα βρείτε στο site της Διεύθυνσης είτε να τα πάρετε από το Πρωτόκολλο.*